เทคโนโลยีใหม่ ช่วยคนตาบอดให้ทำงานบริการลูกค้าทางโทรศัพท์ได้
เป็นที่ทราบกันดีว่าปัจจุบันธุรกิจศูนย์บริการลูกค้าทางโทรศัพท์ในอินเดียกำลังเติบโต บริษัทข้ามชาติใหญ่ๆ หลายบริษัทลงทุนจ้างชาว อินเดียไว้
และล่าสุด ผู้สื่อข่าววีโอเอ Ravi Khanna รายงานว่า ศูนย์บริการลูกค้า ทางโทรศัพท์บางแห่งในอินเดียพยายามนำเทคโนโลยีใหม่ๆ มาช่วยให้คน ตาบอดสามารถทำงานบริการที่ว่านี้ได้ด้วย ใจกลางนครบอมเบย์ซึ่งเป็นศูนย์กลางทางการเงินของอินเดียมีศูนย์บริการลูกค้าทางโทรศัพท์แห่งหนึ่งที่ไม่เหมือนใคร เพราะว่าที่นั่นมีพนักงานรับโทรศัพท์ที่พิการทางสายตาร่วมทำงานอยู่ด้วยหลายคน ในแต่ละวัน พนักงานตาบอดเหล่านั้นจะรับโทรศัพท์และโทรหาลูกค้านับร้อยๆ คน เพื่อเสนอบริการของบริษัท TataIndicom หนึ่งในบริษัทโทรศัพท์รายใหญ่์ของอินเดียและด้วยความช่วยเหลือของเทคโนโลยีสมัยใหม่ที่เปลี่ยนข้อมูลของลูกค้าจากตัวหนังสือให้กลายเป็นเสียง การทำงานของผู้พิการทางสายตาเหล่านั้นจึงไม่มีปัญหาแต่อย่างใดนะครับ โดยพนักงานแต่ละคนจะมีโทรศัพท์ 2 เครื่อง เครื่องแรกต่อกับคอมพิวเตอร์หลักส่วนกลางที่บรรจุข้อมูลของลูกค้าไว้ในรูปแบบเสียงและอีกเครื่องมีไว้สำหรับรับสายโทรเข้าและโทรออกหาลูกค้า สำหรับเหตุผลที่บริษัทเลือกคนตาบอดมาทำงาน ก็เพราะความจำที่เป็นเลิศของพวกเขานั่นเอง คุณ Reena Chadha ผจก.ฝ่ายโครงการของบริษัท Tata Indicomบอกว่า ไม่ว่าอะไรที่บอกไป ดูเหมือนพนักงานตาบอดเหล่านั้นจะจดจำได้ในเวลาไม่กี่วินาทีซึ่งเป็นประโยชน์อย่างยิ่งในการทำงาน นอกจากนี้พวกเขายังขยันขันแข็งอีกด้วยและจากการติดตามการทำงานอย่างใกล้ชิด คุณ Chadha พบว่าความพิการทางสายตาไม่ได้เป็นปัญหาต่อศักยภาพในการทำงานของพวกเขาเลย ผจก.ฝ่ายโครงการผู้นี้ยกย่องพนักงานที่มีปัญหาทางสายตาว่าทำงานได้ อย่างซื่อสัตย์ขยันและมีไหวพริบ เมื่อได้รับงานก็จะรีบทำอย่างตั้งใจให้สำเร็จ ตามเป้าหมายซึ่งเห็นผลงานได้ชัดเจน คุณ Deepti Gandhi หนึ่งในพนักงานของศูนย์บริการแห่งนี้ที่ทำงานมา ตั้งแต่เริ่มเปิดศูนย์ใหม่ๆเมื่อปีที่แล้วบอกว่างานบริการลูกค้าทางโทรศัพท์เป็นงาน ที่ท้าทายสำหรับคนตาบอดอย่างเธอ คุณ Gandhi บอกว่าแม้งานจะท้าทายแค่ไหนเธอก็ยินดีสู้ ศูนย์ให้บริการลูกค้าแห่งนี้ได้รับการสนับสนุนจากสมาคมคนตาบอดแห่งชาติอินเดีย และเป็นศูนย์แห่งที่ 2 ของบริษัท Tata Indicom ที่มีพนักงานเป็น คนตาบอด นับเป็นการสร้างโอกาสใหม่ๆ ที่มีค่าให้แก่ผู้พิการทางสายตาในอินเดีย เพื่อพิสูจน์ว่าพวกเขาก็ทำงานได้ดีเท่าๆ กันหรืออาจจะดีกว่า คนที่มีร่างกายครบถ้วนสมบูรณ์เสียด้วยซ้ำไป